- Իրենք շատ լավ գիտեն, որ ես մեծ խնդիրներ եմ ունեցել Հայաստանում, դրա համար ասում եմ՝ ընտրություններն ինձ համար շատ կարևոր են: Նախևառաջ, տեսնենք ընտրությունների արդյունքները, համոզվենք 100 %-ով, որ ներկայիս իշխանությունները շարունակելու են պաշտոնավարել և հնարավորություն կունենան իրենց օրենքները հաստատել: Այսինքն՝ ես լավ խորհուրդ չեմ կարող տալ, որովհետև իմ բիզնեսի վերջը վատ էր Հայաստանում, և այս ամենը ինձ վրա հետք, վախ է թողել: Այն ամբողջ անարդար վիճակները, որը կային Հայաստանում, պետք է փոխվեն, նոր իշխանություններն ահռելի մեծ գործ ունեն անելու: Ես համոզված եմ, որ նրանք Հայաստանում կարող են վիճակը լավացնել, որովհետև ես կամք եմ տեսնում: Տեսնում եմ, որ նրանք լուրջ աշխատում են, որպեսզի իրական ժողովրդավարական երկիր ստեղծեն: